Ron Klain

Ronald A. Klain (lahir 8 Ogos 1961) ialah seorang perunding politik, bekas pelobi, ahli politik dan peguam Amerika Syarikat. Beliau merupakan Ketua Staf Rumah Putih terkini yang ke-30.

Seorang ahli Parti Demokrat, beliau berkhidmat sebagai ketua staf kepada dua Naib Presiden iaitu Al Gore (1995–1999) dan Joe Biden (2009–2011). Selepas terdapat kes virus Ebola yang dilaporkan di Amerika Syarikat, presiden Barack Obama melantik beliau sebagai Penyelaras Tindak Balas Ebola Rumah Putih pada akhir tahun 2014 dan berkhidmat sehingga Februari 2015.

Kehidupan awal 
Klain dilahirkan di Indianapolis, Indiana. Bapanya Stanley Klain ialah seorang kontraktor bangunan dan ibunya Sarann ​​Warner (née Horwitz) ialah seorang ejen pelancongan. Klain ialah orang Yahudi. Beliau menamatkan pengajian di Sekolah Tinggi North Central pada tahun 1979. Beliau merupakan ahli pasukan Brain Game di sekolahnya yang berjaya menjadi naib juara musim. Beliau mendapat ijazah Sarjana Muda Seni summa cum laude di Universiti Georgetown University pada tahun 1983. Pada tahun 1987, beliah memperoleh ijazah Doktor Juris magna cum laude di Sekolah Perundangan Harvard.

Kehidupan peribadi 
Klain berkahwin dengan Monica Medina yang merupakan seorang peguam dan aktivis alam sekitar. Monica bertugas sebagai Wakil Ketua Setiausaha Perdagangan untuk Lautan dan Suasana dan kini berada di Yayasan Keluarga Walton. Mereka mempunyai tiga orang anak iaitu Hannah, Michael, dan Daniel.

Dalam budaya popular 
Kevin Spacey melakonkan watak Klain dalam sebuah filem terbitan HBO yang bertajuk Recount. Filem ini mengisahkan kisah benar kekacauan semasa pilihan raya presiden pada tahun 2000.

Rujukan

Pautan luar 

 
 Koleksi berita dan komen Ron Klain  di Bloomberg
 

|-

|-

Kelahiran 1961
Orang hidup
Yahudi Amerika Syarikat
Ahli kabinet pentadbiran Biden
Ahli politik Amerika Syarikat